Babelscape/SREDFM huggingface dataset:
Theseis

Το Theseis είναι βιντεοπαιχνίδι δράσης περιπέτειας που αναπτυσσόταν από την ανεξάρτητη εταιρεία Track7 Games το 2004 και σχεδιαζόταν να κυκλοφορήσει στις αρχές του 2008 για τον Ηλεκτρονικό υπολογιστή και το Xbox 360. Η ακύρωσή του συνέπεσε με τη διάλυση της εταιρείας, το 2009. Η ιστορία του ακολουθούσε τον πρωταγωνιστή, Ανδρόνικο Καλογήρου, ο οποίος λαμβάνει ένα τηλεφώνημα από τη θετή αδερφή του, Φοίβη. Αυτή τον πληροφορεί ότι ο πατέρας του, Κώστας, δεν ήταν εξαφανισμένος, όπως νόμιζαν, αλλά νεκρός, έτσι ο παίκτης καλούνταν να λύσει το μυστήριο.
Ρουμπέν Περπεριάν

Ο Ρουμπέν Περπεριάν ήταν Κύπριος με αρμενική καταγωγή ποδοσφαιριστής και προπονητής ποδοσφαίρου. 

Γεννήθηκε στην Ταρσό της Μικράς Ασίας, το 1916. Μετά την μικρασιατική καταστροφή βρέθηκε πρόσφυγας στη Λάρνακα, σε ηλικία πέντε ετών. Ο πατέρας του ήταν αξιωματικός του γαλλικού στρατού. Φοίτησε στην Αμερικανική Ακαδημία Λάρνακας, όπου σε ηλικία 15 ετών άρχισε να ασχολείται με τον αθλητισμό και το ποδόσφαιρο. 

Άρχισε την ποδοσφαιρική του καριέρα στην ομάδα της Αμερικανικής Ακαδημίας Λάρνακας. Συνέχισε στον Γυμναστικό Σύλλογο Ζήνων και αργότερα στον Αθλητικό Μουσικό Σύλλογο Λάρνακας (ΑΜΟΛ), στον Πεζοπορικό Λάρνακας, στην ΕΠΑ Λάρνακας και στην Αλκή Λάρνακας (της οποίας ήταν και ιδρυτικό μέλος). Σταμάτησε το ποδόσφαιρο σε ηλικία 48 ετών. Επιπλέον, είχε αγωνιστεί και στην αρμενική Καϊτζάκ (1930-31). Με την ΕΠΑ κατέκτησε 2 πρωταθλήματα και 2 κύπελλα Κύπρου (1944-45, 1945-46).

Στη συνέχεια, με δική του πρωτοβουλία ιδρύθηκε ο Σύνδεσμος Διαιτητών Κύπρου. Ακολούθως, διετέλεσε προπονητής σε πολλές ομάδες της Λάρνακας και της Αμμοχώστου (π.χ. Νέα Σαλαμίνα, ΑΣΙΛ). Επίσης, ήταν και διαιτητής ποδοσφαίρου.
Τσαργκράντ

Τσαργκράντ ή Τσαριγκράντ (από τα παλαιοεκκλησιαστικά σλαβονικά: Цѣсарьградъ) είναι σλαβική ονομασία της Κωνσταντινούπολης, της πρωτεύουσας της Ανατολικής Ρωμαϊκής (Βυζαντινής) Αυτοκρατορίας, και της σημερινής Ιστανμπούλ στην Τουρκία.  Η ονομασία αποδίδεται με διάφορους τρόπους, ανάλογα με τη γλώσσα (, Carigrad ή Цариград στις νοτιοσλαβικές γλώσσες,  , , ). Στα αγγλικά η ονομασία αποδίδεται συνήθως ως Tsargrad, παλαιότερα Czargrad. 

«Τσαργκράντ» είναι η μετάφραση του ελληνικού «Βασιλὶς Πόλις» στα παλαιά εκκλησιαστικά σλαβονικά. Προκύπτει από συνδυασμό των λέξεων "τσάρος" (για το «Καίσαρας / Αυτοκράτορας») και «γκραντ» για την «πόλη», δηλαδή «η Πόλη του Καίσαρα». Σύμφωνα με τον Per Thomsen, η παλαιορωσική μορφή επηρέασε την Παλαιά Σκανδιναβική ονομασία της Κωνσταντινούπολης, Miklagard (Mikligarðr, «η μεγάλη πόλη»).

Οι Βούλγαροι επίσης χρησιμοποίησαν την ίδια λέξη για το Βελίκο Τίρνοβο ("Tsarevgrad Tarnov", «Αυτοκρατορική Πόλη της Tarnov»), μια από τις πρωτεύουσες των Βουλγάρων τσάρων. Μετά από την κατάκτηση των Βαλκανίων από τους Οθωμανούς, η βουλγαρική λέξη χρησιμοποιήθηκε αποκλειστικά ως άλλο ένα όνομα της Κωνσταντινούπολης.

Η ρουμανική λέξη Ţarigrad, αν και προφέρεται ομοίως, κυριολεκτικά μεταφράζεται σε «γη της Grad», και αναφέρεται στο Βελιγράδι και τη γύρω ζώνη επιρροής. Η λέξη țară που σημαίνει «γη» προέρχεται από το λατινικό terra και ως εκ τούτου είναι ετυμολογικά και σημασιολογικά άσχετο με το Tsargrad των Σλαβικών γλωσσών. Παρόμοιες λέξεις υπάρχουν στην μολδαβική και τη βλαχική 

Μετά την άλωση της Κωνσταντινούπολης το 1453, η αναπτυσσόμενη Ρωσική Αυτοκρατορία άρχισε να βλέπει τον εαυτό της ως διάδοχο της Ρωμαϊκής Αυτοκρατορίας, και ως επίδοξη Τρίτη Ρώμη. Αυτή η πεποίθηση υποστηρίχτηκε από την Ρωσική Ορθόδοξη Εκκλησία και πήρε τουλάχιστον έναν αέρα νομιμότητας από το γάμο του Ιβάν Γ΄ με την Σοφία Παλαιολογίνα, συγγενή του τελευταίου Βυζαντινού Αυτοκράτορα. Υποτίθεται ότι ήταν στόχος των Τσάρων να ανακαταλάβουν την πόλη, αλλά παρά τις πολλές επεκτάσεις προς τα νότια αυτό δεν πραγματοποιήθηκε ποτέ, λόγω των Δυτικών παρεμβάσεων στον Πόλεμο της Κριμαίας.

Με την αλλαγή των ιστορικών συνθηκών που διαμόρφωσαν το όνομα, ο όρος «Τσαργκράντ» είναι τώρα ένας αρχαϊκός όρος στα ρωσικά. Ωστόσο, εξακολουθεί να χρησιμοποιείται περιστασιακά στα βουλγαρικά, ιδιαίτερα σε ιστορικό πλαίσιο. Μια σημαντική αρτηρία κυκλοφορίας στην πρωτεύουσα της Βουλγαρίας, Σόφια φέρει το όνομα Λεωφόρος Τσαριγκράντ ("Tsarigradsko shose"). Το όνομα «Τσαριγκράντ»  επίσης, διατηρείται σε όρους και εκφράσεις, όπως tsarigradsko grozde («σταφύλια τσαριγκράντ», δηλ. είδος μούρων), το πιάτο tsarigradski kyuftentsa, και το «ρωτώντας πας στο Τσαργκράντ». Στην σλοβενικά εξακολουθεί να χρησιμοποιείται σε μεγάλο βαθμό  και συχνά προτιμάται σε σχέση με το επίσημο όνομα. Μερικές φορές χρησιμοποιείται το όνομα Carigrad στη Βοσνία, την Κροατία, το Μαυροβούνιο, τη Βόρεια Μακεδονία και τη Σερβία.
Νιτρίλιο

Νιτρίλιο (nitrile) είναι οποιαδήποτε οργανική ένωση που έχει τη χαρακτηριστική ομάδα −C≡N. Το πρόθεμα κυανο- (cyano-) χρησιμοποιείται εναλλακτικά με τον όρο νιτρίλιο στη βιομηχανική βιβλιογραφία. Τα νιτρίλια βρίσκονται σε πολλές χρήσιμες ενώσεις, που συμπεριλαμβάνουν το κυανοακρυλικό μεθύλιο (methyl cyanoacrylate), που χρησιμοποιείται στην υπερκόλλα (super glue) και το ελαστικό νιτριλίου (nitrile rubber), ένα πολυμερές που περιέχει νιτρίλιο και χρησιμοποιείται στα εργαστηριακά και στα ιατρικά γάντια. Το ελαστικό νιτριλίου χρησιμοποιείται επίσης πλατιά για τη στεγανοποίηση αυτοκινήτων και άλλων υλικών, επειδή αντιστέκεται σε καύσιμα και έλαια. Οι οργανικές ενώσεις που περιέχουν πολλαπλές νιτριλομάδες είναι γνωστές ως κυανοανθρακούχες (cyanocarbons).

Οι ανόργανες ενώσεις που περιέχουν την ομάδα −C≡N δεν ονομάζονται νιτρίλια, αλλά κυανίδια. Αν και τα νιτρίλια και τα κυανίδια μπορούν να παραχθούν από κυανιούχα άλατα, τα περισσότερα νιτρίλια δεν είναι καθόλου τοξικά.
Εμίλιο Μάρκος Πάλμα

Η [[βάση Εσπεράνζα]] στην [[Ανταρκτική Χερσόνησος|Ανταρκτική χερσόνησο]]
Ο Εμίλιο Μάρκος Πάλμα (ισπανικά: "Emilio Marcos Palma", 7 Ιανουαρίου 1978) είναι υπήκοος Αργεντινής και ο πρώτος άνθρωπος που γεννήθηκε στην ήπειρο της Ανταρκτικής.
Μαυρίκιος Άσπρου

Ο Μαυρίκιος Άσπρου ήταν Κύπριος ποδοσφαιριστής και προπονητής ποδοσφαίρου. Καταγόταν από τη Δερύνεια. Ως ποδοσφαιριστής αγωνίστηκε από το 1954 έως το 1966 στην Ανόρθωση Αμμοχώστου, κατακτώντας πέντε πρωταθλήματα και τρία κύπελλα. Στη συνέχεια διετέλεσε προπονητής ποδοσφαίρου σε διάφορες ομάδες όπως ΛΑΛΛ  Λύσης, Νέος Αιώνας Τρικώμου, Νέα Σαλαμίνα, Άρης Λεμεσού, Ευαγόρας, ΑΠΟΠ, Ακρίτας Χλώρακας.

Το 2017 τιμήθηκε από την Ανόρθωση για την προσφορά του σωματείο και από τον Σύνδεσμο Προπονητών Κύπρου για την προσφορά του στην ανάπτυξη της προπονητικής και του ποδοσφαίρου στην Κύπρο.

Απεβίωσε στις 16 Απριλίου 2021.
Μάρκο Ασένσιο

Ο Μάρκο Ασένσιο Βίλεμσεν (ισπανικά: "Marco Asensio Willemsen", 21 Ιανουαρίου 1996 -) είναι Ισπανός επαγγελματίας ποδοσφαιριστής που αγωνίζεται επιθετικός μέσος στην Πριμέρα Ντιβισιόν για τη Ρεάλ Μαδρίτης. Είναι, επίσης, διεθνής με την Εθνική Ισπανίας.

Επελέγη στο ρόστερ της εθνικής ομάδας στο Μουντιάλ του 2018.
Μάντισον Κοξ

Ο Μάντισον Κοξ, γεννηθείς στις 23 Σεπτεμβρίου 1958 στο Σαν Φρανσίσκο, είναι Αμερικανός αρχιτέκτονας τοπίου, δημιουργός κήπων στις ΗΠΑ, την Ευρώπη και τη Βόρεια Αφρική, αντιπρόεδρος της Fondation Pierre Bergé – Yves Saint Laurent από το 2011, υπεύθυνος του Κήπου Μαζορέλ στο Μαρακές, καθώς και διευθυντής των Μουσείων Σαιν Λωράν στο Παρίσι και το Μαρακές.
Ουσμάν Ντεμπελέ

Ο Ουσμάν Ντεμπελέ(γαλλικά: "Ousmane Dembélé", 15 Μαΐου 1997 -) είναι Γάλλος επαγγελματίας ποδοσφαιριστής και διεθνής με την Εθνική Γαλλίας, που αγωνίζεται ως επιθετικός στη Λα Λίγκα για την Μπαρτσελόνα. 

Ο Ντεμπελέ ξεκίνησε την επαγγελματική του καριέρα στην Σταντ Ρενναί ΦΚ και το 2016 πήρε μεταγραφή στην Μπορούσια Ντόρτμουντ. Μετά από έναν χρόνο τον απέκτησε η Μπαρτσελόνα έναντι 105 εκατομμυρίων ευρώ, καθιστώντας τον την δεύτερη ακριβότερη μεταγραφή Γάλλου παίχτη, θέση που μοιράζεται με τον Πολ Πογκμπά.

Ο Ντεμπελέ υπήρξε μέλος αρκετών μικρών τμημάτων της Εθνικής Γαλλίας, U17, U18, U19 και U21. Από το 2016 είναι βασικό στέλεχος της Εθνικής Ανδρών.
Αναστάσιος Μπίλλης

Ο Αναστάσιος Μπίλλης γεννήθηκε στον Λαγκαδά από γονείς πρόσφυγες από την Ανατολική Θράκη το 1928. Χημικός Μηχανικός (ΑΠΘ), ασχολήθηκε με την παραγωγή πρώτων υλών της βιομηχανίας, με το εμπόριο και τις κατασκευές. Μαζί με την σύζυγό του, Ιουλία Χριστάκη, ανέπτυξαν έντονη κοινωνική δράση, με πλήθος αγαθοεργιών για την πόλη της Θεσσαλονίκης. 

Ακολουθεί λίστα με πλήρως χρηματοδοτούμενα έργα του:

* Κέντρο Ιστορίας Θεσσαλονίκης
* Μπίλλειο Κέντρο Ορχηστικής Τέχνης
* Μπίλλειο Νηπιαγωγείο
* Μπίλλειος Στέγη Νηπίων Καλαμαριάς
* Κέντρο ανοιχτής προστασίας Ηλικιωμένων Τριανδρίας
* Κήπος της Στοργής
* Ίδρυμα Μελετών Χερσονήσου του Αίμου
* Μπίλλειο Οδηγικό Κέντρο
* Θεσμός Βραβείων και βραβεύσεις για έρευνες στη Μακεδονία
* Φιλοξενίες Γερμανών και άλλων δημοσιογράφων και επιστημόνων για γνωριμία τους με την πραγματικότητα στην ελληνική Μακεδονία.

Στον Αναστάσιο Μπίλλη απονεμήθηκαν ο Χρυσός Σταυρός του Τάγματος του Φοίνικος και το ανώτατο παράσημο της Ελληνικής Πολιτείας.

Απεβίωσε την 6η Σεπτεμβρίου 2016.
Κατηγορία:Έλληνες χημικοί μηχανικοί
Βελίκα Κλαντούσα

μικρογραφία|333x333εσ|Τζαμί στην Βελίκα Κλαντούσα
μικρογραφία|250x250εσ|Κάστρο στην Βελίκα Κλαντούσα
Η Βελίκα Κλαντούσα (βοσνιακά: Velika Kladuša, προφέρεται [vɛ̂likaː klǎduʃa]) είναι μια πόλη και δήμος στα βορειοδυτικά της Βοσνίας-Ερζεγοβίνης, και βρίσκεται κοντά στα σύνορα με την Κροατία. Η πλησιέστερη πόλη είναι το Τσάζιν, και λίγο νοτιότερα, οι πόλεις Μπίχατς και Μποσάνσκι Νόβι. Πέρα από τα σύνορα, δεν βρίσκεται μακριά από το Τσέτινγκραντ. Διοικητικά αποτελεί τμήμα του Καντονιού Ούνα-Σάνα της Ομοσπονδίας της Βοσνίας και Ερζεγοβίνης.
Ο δήμος Βελίκα Κλαντούσα έχει επίσης πολλές μικρότερες πόλεις και χωριά μέσα όπως το Μάλα Κλαντούσα, το Τοντόροβο, το Πόντζβιζντ, το Σούματατς και Τσρβάρεβατς. Η πόλη της Βελίκα Κλαντούσα είναι το κέντρο του δήμου, διότι τα περισσότερα νοσοκομεία, καταστήματα και κυβερνητικά κτίρια βρίσκονται εκεί.
Αδόλφος Λουδοβίκος του Νάσσαου-Σααρμπρύκεν

Ο Αδόλφος Λουδοβίκος του Νάσσαου-Σααρμπρύκεν ή Αδόλφος του Ότβαϊλερ, γερμ. Adolph Ludwig (3 Ιουνίου 1789 - 10 Δεκεμβρίου 1812) από τον Οίκο του Νάσσαου ήταν κόμης του Ότβαϊλερ και του Βάιλναου (1789-1812).
Καζεμίρο

Ο Κάρλος Ενρίκε Καζεμίρο (πορτογαλικά: "Carlos Henrique Casimiro", 23 Φεβρουαρίου 1992 -), περισσότερο γνωστός ως Καζεμίρο ("Casemiro", ), είναι Βραζιλιάνος επαγγελματίας ποδοσφαιριστής και διεθνής με την Εθνική Βραζιλίας, που αγωνίζεται ως αμυντικός μέσος στη Λα Λίγα για τη Ρεάλ Μαδρίτης.

Ξεκίνησε την καριέρα του στη Σάο Πάολο, όπου σκόραρε 11 γκολ σε 112 επίσημους αγώνες. Το 2013, μετακόμισε στη Ρεάλ Μαδρίτης, η οποία τον παραχώρησε, την επόμενη χρονιά, δανεικό στην Πόρτο. Ο Κασεμίρο έχει κατακτήσει 4 φορες το Ουέφα Τσάμπιονς Λιγκ (2014,2016,2017,2018)

Ο Καζεμίρο, επίσης, έχει αγωνιστεί στα μικρά τμήματα της Εθνικής Βραζιλίας, U17 και U20, ενώ από το 2011 είναι βασικό στέλεχος της Εθνικής Ανδρών, συμμετέχοντας σε δύο Κόπα Αμέρικα, το 2015 και το 2016.
Τελέστης

Ο Τελέστης ήταν βασιλέας της Κορίνθου στην διάρκεια του 8ου αιώνα π.Χ. και ύστατος εκπρόσωπος της δυναστείας των Βακχιάδων.
Αλίκη Κωνσταντινίδου

Η Αλίκη Κωνσταντινίδου (26 Ιουνίου 1989, Θεσσαλονίκη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στη Βόλεϊ Λιγκ της Ελλάδας ως κεντρική.
Ιάκωβος, Υποκόμης του Σέβερν

Ο Ιάκωβος, Υποκόμης του Σέβερν ("James, Viscount Severn", 17 Δεκεμβρίου 2007 -) είναι το νεότερο παιδί και ο μοναδικός γιος του Πρίγκιπα Εδουάρδου, Κόμη του Ουέσσεξ και της Σοφίας, Κόμισσας του Ουέσσεξ.
Εκκλησία Αγίου Γεωργίου των Λατίνων

Η Εκκλησία Αγίου Γεωργίου των Λατίνων είναι πρώην Καθολική ενοριακή εκκλησία ευρισκόμενη στην Αμμόχωστο της Τουρκικής Δημοκρατίας της Βόρειας Κύπρου, η οποία ανεγέρθηκε και ήταν σε χρήση κατά την διάρκεια της περιόδου του Βασιλείου της Κύπρου. Η εκκλησία ευρίσκεται εντός του βόρειου τμήματος της παλαιάς πόλης, πλησίον του Κάστρου της Αμμόχωστου. Η αναφορά "των Λατίνων" εντός του ονόματος της εκκλησίας οφείλεται στο γεγονός πως, στην διάρκεια της ίδιας περιόδου, υφίστατο Ορθόδοξη Εκκλησία Αγίου Γεωργίου των Ελλήνων (ευρισκόμενη σε απόσταση περίπου πέντε λεπτών με κατεύθυνση προς τα ανατολικά).

Η Εκκλησία Αγίου Γεωργίου των Λατίνων, η πρώτη Καθολική ενοριακή εκκλησία στην Αμμόχωστο, ξεκίνησε να ανεγείρεται κατά την διάρκεια του πρώτου μισού του 13ου αιώνα. Πιθανολογείται πως η ανέγερσή της ολοκληρώθηκε κατά το ύστατο τέταρτο του 13ου αιώνα. Για την ανέγερσή της, χρησιμοποιήθηκαν ως δομικά υλικά κατάλοιπα προερχόμενα από την γειτονική τοποθεσία της Σαλαμίνας. Κατά την διάρκεια της Οθωμανικής Πολιορκίας της Αμμόχωστου, η οποία διήρκεσε από το 1570 έως το 1571, η εκκλησία υπέστη σημαντικές ζημιές και καταστράφηκε σε μεγάλο βαθμό από τους βομβαρδισμούς.

Η Καθολική Εκκλησία Αγίου Γεωργίου αποτελούσε χαρακτηριστικό παράδειγμα ύστερης γοτθικής αρχιτεκτονικής, ενώ «δεν έφερε κάποιο σημάδι φθοράς», καθώς και ήταν ως προς την αρχιτεκτονική μορφή της αντίστοιχη εκείνης του Καθεδρικού Ναού του Αγίου Νικολάου, ο οποίος ευρισκόταν στα νότια. Όπως σημειώνουν ορισμένοι ερευνητές, η μορφή της Εκκλησίας Αγίου Γεωργίου είχε ως πηγή έμπνευσης, όσον αφορά την εξωτερική μορφή της, το παριζιάνικο παρεκκλήσιο της Σαιντ-Σαπέλ. Ωστόσο, από την αρχική εκκλησία απομένουν, σήμερα, μόνον κατάλοιπα του βόρειου και του ανατολικού τοιχώματος, ενώ διατηρείται και τμήμα της, γοτθικής αρχιτεκτονικής, αψίδας.
thumb|left|300px|Αναπαράσταση σε σχέδιο της Εκκλησίας Αγίου Γεωργίου των Λατίνων.
Ταράλο

μικρογραφία|171x171εσ|Ταραλίνι
μικρογραφία|173x173εσ|Ταράλο απο το Αβιλιάνο με γλυκά "calzoncelli"
Το ταράλο ("tarallo") ή ταραλίνο ("tarallino") είναι ένα παραδοσιακό αρτοπαρασκεύασμα της Απουλίας και άλλων περιοχών. Ως τέτοιο είδος έχει επίσημα περιληφθεί στη λίστα με παραδοσιακά ιταλικά προϊόντα διατροφής  του Iταλικού Υπουργείου Γεωργικών, Επισιτιστικών και Δασικών Πολιτικών

Παράγεται επίσης και σε άλλες περιοχές της Ιταλίας, για παράδειγμα, στην Μπαζιλικάτα , όπου υπάρχει μια παραλλαγή (αβιλιανέζικο ταράλο) με γλάσσο  απο σιρόπι ζάχαρης το οποίο του επιτρέπει να πάρει το λευκό χρώμα του χιονιού και είναι αρωματισμένο με γλυκάνισο. 

Μια ιδιαίτερη παραλλαγή υπάρχει στην Τοσκάνη με αλμυρά μπισκότα γλυκάνισου που έχουν παρόμοια ζύμη αλλά το σχήμα τους (8) είναι μεγαλύτερο και η παρασκευή διαφορετική και ιδιαίτερη.
Ράσον

Το Ράσον (πρώην γνωστό ως Ράτζιν-Σόνμπονγκ, κορεατική προφορά: [ɾa.sʌn, ɾa.dʑin.sʌn.boŋ]) είναι πόλη στην Βόρεια Κορέα και λιμάνι ελεύθερο από πάγο στην Θάλασσα της Ιαπωνίας στο Βόρειο Ειρηνικό Ωκεανό, στη βορειοανατολική άκρη της Βόρειας Κορέας. Βρίσκεται στην περιφέρεια "Γκουάνμπουκ" και στην Ειδική Οικονομική Ζώνη Ράσον. 

Στη Νοτιοκορεατική προφορά, το αρχικό "Ρ" του ονόματος προφέρεται ως "Ν", (나선, "Νάσον") σύμφωνα με τα πρότυπα της κορεατικής φωνολογίας. Το 2000, το όνομα μειώθηκε από «Ράτζιν-Σόνμπονγκ» σε «Ράσον». Κατά τη διάρκεια της δεκαετίας του 1930, οι Ιάπωνες ονόμαζαν την πόλη ως Ράσιν και εκείνη την περίοδο, ήταν ένα σημαντικό λιμάνι στο τέλος της σιδηροδρομικής γραμμής. Απελευθερώθηκε από τον Κόκκινο Στρατό στις 14 Αυγούστου 1945.

Πριν από το 1991, η  Σοβιετική Ένωση χρησιμοποιούσε το Ράσον ως εναλλακτική λύση λιμένα θερμού νερού όταν το Βλαδιβοστόκ δεν ήταν διαθέσιμο. Από το 1993 έως το 2004, διοικητικά ήταν χωρισμένο από την Χάμγκιονγκμπουκ-ντο (Επαρχίας Βόρειας Χάμγκιονγκ) ως η άμεσα κυβερνιώμενη πόλη ("Τζίκχαλσι") του Ράσον. Πριν από το 1993 και από το 2004 έως το 2009, η πόλη ήταν μέρος της Επαρχίας Βόρειας Χάμγκιονγκ. Από το 2010, η πόλη είναι μια «ειδική πόλη» ("Τούκπιολσι"), και αποσχίστηκε πάλι από τον επαρχιακό έλεγχο, αλλά διαφέρει από την παλαιότερη ονομασία της άμεσα κυβερνιώμενης πόλης. Τι σημαίνει αυτό στην πράξη είναι ασαφής.

Το Ράσον συνορεύει με την επαρχία Τζιλίν της Κίνας και την Επαρχία Χασάνσκι στο Κράι Πριμόρσκι της Ρωσίας. Η Κίνα κάνει επενδύσεις στο λιμάνι, καθώς δίνει πρόσβαση προς τη Θάλασσα της Ιαπωνίας. Τον Ιούλιο του 2011, η Λαϊκή Δημοκρατία της Κορέας (ΛΔΚ) έδωσε το «πράσινο φως» για την μεταφορά φορτίου μέσω του λιμένα του Ράτζιν προς τα ανατολικά της Κίνας. Άνθρακας μεταφέρεται από τα κοντινά Κινεζικά ορυχεία στη Σαγκάη. Ένα καζίνο δίπλα στη θάλασσα, μπορεί να ικανοποιήσει τους Κινέζους επισκέπτες.
Κομητεία Σόνμπονγκ

Η Κομητεία Σόνμπονγκ, παλαιότερα γνωστή ως Ούνγκι (χάνγκουλ: 웅기, χάντσα: 雄基), είναι υποδιαίρεση της Βορειοκορεατικής πόλης Ρασόν. Βρίσκεται στο βορειοανατολικό άκρο της Βόρειας Κορέας, συνορεύοντας με την Ρωσία και την Κίνα. Βρίσκεται στον Κόλπο Ούνγκι, μια επέκταση της Θάλασσα της Ιαπωνίας (Ανατολική Θάλασσα της Κορέας). Ένα ορυχείο ουρανίου εικάζεται ότι βρίσκεται εκεί. Η λέξη Σόνμπονγκ σημαίνει "Πρωτοπορία" στα κορεατικά. Η κομητεία έχει πληθυσμό 27.331 κατοίκων.
Τούμανγκανγκ

Το Τούμανγκανγκ-τονγκ (κορεατικά: 두만강동, ρωσικά: Туманган) είναι γειτονιά στο Σόνμπονγκ, στο Ράσον της Βόρειας Κορέας. Είναι η πιο κοντινή πόλη της Βόρειας Κορέας στα σύνορα με τη Ρωσία. Το Τουμανγκάνγκ βρίσκεται στο ποταμό Τούμεν, και κατά μήκος του ποταμού βρίσκεται ο Ρωσικός οικισμός Χάσαν και ο Κινεζικός οικισμός Φάνγκτσουανκουν. Ένα τρένο συνδέει το Χάσαν με το σταθμό Τούμανγκανγκ και από εκεί στο Ράσον. Επίσης ένας δρόμος συνδέει το Τούμανγκανγκ και το Σόνμπονγκ. Το 2005, η πόλη είχε πληθυσμό 9.461 κατοίκων.
Κορράδος Δ΄ της Γερμανίας

Ο Κορράδος Δ΄ της Γερμανίας (, 25 Απριλίου 1228 – 21 Μαΐου 1254) μέλος του Οίκου των Χοενστάουφεν ήταν Βασιλιάς της Ιερουσαλήμ (1228 - 1254), Βασιλιάς της Σικελίας (1250 - 1254), Δούκας της Σουηβίας (1250 - 1254), Βασιλιάς της Γερμανίας και Βασιλιάς της Ιταλίας (1237 - 1254). Ο Κορράδος Δ΄ ήταν γιος του αυτοκράτορα Φρειδερίκου Β΄ Χοενστάουφεν τον οποίο διαδέχθηκε στο Βασίλειο της Σικελίας και της δεύτερης συζύγου του Ισαβέλλας Β΄ της Ιερουσαλήμ. Διαδέχθηκε στο Βασίλειο της Ιερουσαλήμ την μητέρα του που πέθανε στην γέννα, ο πατέρας του τον διόρισε Δούκα της Σουηβίας (1235), βασιλιά της Γερμανίας και της Ιταλίας (1237).
Ματέο Νταρμιάν

Ο Ματέο Νταρμιάν ("Matteo Darmian", 2 Δεκεμβρίου 1989) είναι Ιταλός ποδοσφαιριστής που αγωνίζεται στην Ίντερ και στην Εθνική Ιταλίας στη θέση του αμυντικού.
Βασίλειο των Λομβαρδών

thumb|right|250px|Το βασίλειο των Λομβαρδών χωρισμένο στις τρεις κύριες περιοχές του Αυστρία, Νευστρία και Τουσκία
Το Βασίλειο των Λομβαρδών ήταν ένα Ιταλικό βασίλειο του πρώιμου μεσαίωνα το οποίο δημιουργήθηκε από τους Λομβαρδούς ένα Γερμανικό φύλο στην Ιταλική χερσόνησο στα τέλη του 6ου αιώνα. Ο βασιλιάς των Λομβαρδών εκλεγόταν από την ανώτερη αριστοκρατία αλλά οι προσπάθειες της αριστοκρατίας να δημιουργήσει μια μόνιμη κληρονομική δυναστεία απέτυχαν. Το βασίλειο διαιρέθηκε σε δουκάτο και τα δουκάτα σε αυτόνομες δημοτικές κοινότητες, η πρωτεύουσα του βασιλείου η οποία ήταν το κέντρο της πολιτικής και κοινωνικής ζωής ήταν η Παβία στην σημερινή βόρεια Ιταλία.
Η Λομβαρδική επίθεση στην Ιταλία έγινε ενάντια στην Βυζαντινή Αυτοκρατορία η οποία κατείχε την χερσόνησο για μικρό χρονικό διάστημα μετά την ανακατάληψη και την ανατροπή του βασιλείου των Οστρογότθων, το διατήρησαν μέχρι τα μέσα του 8ου αιώνα που έγινε η κατάληψη της χερσονήσου από τον Καρλομάγνο. Το Εξαρχάτο της Ραβέννας και το δουκάτο της Ρώμης διαχωρίστηκαν από τα υπόλοιπα Λομβαρδικά δουκάτα, λόγω αυτής της διαίρεσης τα νότια δουκάτα απέκτησαν μεγαλύτερη αυτονομία από τα βόρεια.
Οι Λομβαρδοί υιοθέτησαν σταδιακά Ρωμαϊκούς τίτλους ονόματα και συνήθειες, στα τέλη του 8ου αιώνα την εποχή του συγγραφέα Παύλου του Διακόνου όπως αναφέρει ο ίδιος η παλιά Λομβαρδική γλώσσα όπως επίσης οι παλιές Λομβαρδικές ενδυμασίες και κομμώσεις είχαν όλες εξαφανιστεί. Οι Λομβαρδοί αρχικά ήταν Αρειανοί κάτι που τους έφερε σε πολιτική και στρατιωτική σύγκρουση με τον πάπα, στα τέλη του 7ου αιώνα είχαν μεταστραφεί όμως όλοι πλήρως στον Καθολικισμό. Η αντιπαλότητα με τον πάπα τους δημιούργησε μεγάλη φθορά με αποτέλεσμα ο Καρλομάγνος ο πανίσχυρος βασιλιάς των Φράγκων να κατακτήσει εύκολα το βασίλειο τους (774), ο Καρλομάγνος έλαβε τον τίτλο του βασιλέως των Λομβαρδών αλλά δεν κατόρθωσε ποτέ να αποκτήσει τον έλεγχο του Μπενεβέντο του νοτιότερου Λομβαρδικού δουκάτου.
Ένα παραδοσιακό έθιμο των Λομβαρδών, το σιδηρούν στέμμα της Λομβαρδίας παρέμεινε για χιλιετίες απο τον 7ο μέχρι τον Ναπολέοντα Βονοπάρτη τον 19ο αιώνα το στέμμα των βασιλέων της Ιταλίας. Ο αρχαιότερος Λομβαρδικός νόμος προβλέπει την χρήση των δακτυλιδιών - σφραγίδων που αργότερα ο βασιλιάς επέβαλε την χρήση τους σαν διαβατήρια αλλά οι μόνες αποδείξεις οτι έγινε πραγματικά η χρήση τους ήταν στο δουκάτο του Μπενεβέντο. Η ύπαρξη των δαχτυλιδιών - σφραγίδων αποδεικνύει την ταχύτατη υιοθέτηση των Ρωμαϊκών εθίμων από τους Λομβαρδούς.
Ρέιτσελ Χάρτμαν

Η Ρέιτσελ Χάρτμαν (Λέξινγκτον, Κεντάκι, 1972) είναι μια Αμερικανίδα συγγραφέας φαντασίας για νεαρούς ενήλικες. Είναι γνωστή για τα βιβλία της Seraphina (2012) και τη συνέχειά του, Shadow Scale (2015). 

Το πρώτο της βιβλίο, "Seraphina", έλαβε το 2013 το Βραβείο William C. Morris, που απονέμεται για το καλύτερο βιβλία για νέους («young adult») που δημοσιεύθηκε στις ΗΠΑ από νέο συγγραφέα. και κέρδισε το 2012 το Βραβείο Cybils για το καλύτερο βιβλίο φαντασίας ή επιστημονικής φαντασίας νεαρών ενηλίκων και ήταν υποψήφιο για πολλά άλλα βραβεία. Η συνέχειά του, το "Shadow Scale" ήταν στην New York Times Best Seller List (κατάλογος ευπώλητων της εφημερίδας New York Times) για την κατηγορία Young Adult (νεαρών ενηλίκων) στην πρώτη εβδομάδα επιλεξιμότητας.

Έχει πτυχίο Β. Α. στη συγκριτική λογοτεχνία (Washington University, St. Louis, Mo.) και έχει εργαστεί ως καλλιτέχνης βιβλίων κόμικ, και έχει γράψει minicomics και chapbooks, προκειμένου να τα πουλήσει σε συνέδρια. Ζει στο Βανκούβερ με τον σύζυγο και το γιο της.
Φρειδερίκος ΣΤ΄ της Σουαβίας

Ο Φρειδερίκος ΣΤ΄ της Σουαβίας ("Federico VI di Svevia", Μοντιλιάνα, Φεβρουάριος 1167 - 20 Ιανουαρίου 1191) μέλος του Οίκου των Χοενστάουφεν ήταν Δούκας της Σουηβίας (1170 - 1191). Ο Φρειδερίκος ΣΤ΄ της Σουαβίας ήταν τρίτος γιος του αυτοκράτορα Φρειδερίκου Α΄ Βαρβαρόσσα και της Βεατρίκης Α΄ της Βουργουνδίας της κόρης του Ρέτζιναλντ Α΄ της Βουργουνδίας. Μεγαλύτερος αδελφός του ήταν ο Ερρίκος ΣΤ΄ της Αγίας Ρωμαϊκής Αυτοκρατορίας. Ο Φρειδερίκος ΣΤ΄ αρραβωνιάστηκε την Κωνσταντία της Ουγγαρίας κόρη του Μπέλα Γ΄ της Ουγγαρίας αλλά δεν παντρεύτηκε ποτέ χάρη στον πρόωρο θάνατο του.

Συμμετείχε στον στρατό του πατέρα του διευθύνοντας την εμπροσθοφυλακή ενώ ο ίδιος ο Φρειδερίκος Βαρβαρόσσα διοικούσε την οπισθοφυλακή. Όταν άκουσε ότι τα στρατεύματα του πατέρα του δέχτηκαν επίθεση έσπευσε να τον ενισχύσει αλλά ήταν αργά. Μετά τον θάνατο του πατέρα του έγινε αρχηγός του Γερμανικού στρατού και βάδισε νότια για την Αντιόχεια. Τον Οκτώβριο του 1190 έφτασε με 700 ιππότες στην Άκρα. Την εποχή που βρισκόταν στην Άκρα έστειλε επιστολή στον αδελφό του Ερρίκο ΣΤ΄ με την οποία του ζητούσε παπική αναγνώριση για το νοσοκομείο της Άκρας. Πέθανε από ασθένεια στην Άκρα σε ηλικία 23 ετών.
Ολλανδικό πρωτάθλημα ποδοσφαίρου ανδρών 2016-17

Το Ολλανδικό πρωτάθλημα ποδοσφαίρου ανδρών 2016-17 ή αλλιώς η Ερεντιβίζιε 2016-17 είναι το 61ο πρωτάθλημα της Ερεντιβίζιε. Ξεκίνησε στις 5 Αυγούστου 2016 και ολοκληρώθηκε στις 28 Μαΐου 2017, μαζί με τα Play Offs ανόδου/υποβιβασμού και Ευρώπης.

Πρωταθλήτρια αναδείχθηκε η Φέγενορντ για 15η φορά στην ιστορία της, ενώ υποβιβάστηκαν στην Εέρστε Ντιβίζιε οι ΝΕΚ και Γκο Αχέντ Ιγκλς. Την είσοδο στο Τσάμπιονς Λιγκ 2017-18 κέρδισαν οι Φέγενορντ και Άγιαξ, ενώ στο Γιουρόπα Λιγκ 2017-18 οι Αϊντχόφεν, Φίτεσε (νικήτρια του κυπέλλου) και Ουτρέχτη (νικήτρια Play Offs Ευρώπης).
Σερβική καλλιγραφία

Η Σερβική καλλιγραφία (σερβικά: ‎
краснопис/krasnopis, калиграфија/kaligrafija) είναι μια μορφή καλλιγραφίας με βάση το Κυριλλικό αλφάβητο που χρησιμοποιείται για την γραφή της σερβικής γλώσσας. Οι πιο αξιοσημείωτοι καλλιγράφοι είναι ο Ζαχάριγιε Ορφελίν (1720-1785), ο Χριστοφόρ Ζεφάροβιτς (πέθανε το 1753), και ο Ιβάν Μπόλντιζαρ (1917-1986).
Μαρκ-Αντρέ τερ Στέγκεν

Ο Μαρκ-Αντρέ τερ Στέγκεν (γερμανικά: "Marc-André ter Stegen", προφορά: teːɐ̯ ˈsteːɡŋ̍, 30 Απριλίου 1992) είναι Γερμανός ποδοσφαιριστής που αγωνίζεται ως τερματοφύλακας στην Πριμέρα Ντιβιζιόν για τη Μπαρτσελόνα καθώς και στην Εθνική Γερμανίας.

Ξεκίνησε την καριέρα του στην Μπορούσια Μενχενγκλάντμπαχ, όπου αγωνίστηκε σε τέσσερις σεζόν της Μπούντεσλιγκα, πραγματοποιώντας 108 εμφανίσεις. Το 2014 μετακινήθηκε έναντι 12 εκατομμυρίων στην Μπαρτσελόνα. Την πρώτη του σεζόν εκεί πανηγύρισε και το τρεμπλ, το δεύτερο μόλις στην ιστορία του συλλόγου. 

Ο Τερ Στέγκεν αγωνίστηκε επίσης σε όλες τις βαθμίδες της Εθνικής Γερμανίας, U16, U17, U18, U19 και U21. Με τη δεύτερη εξ αυτών είχε πανηγυρίσει κι ένα Ευρωπαϊκό Πρωτάθλημα το 2009. Από το 2012 είναι βασικό στέλεχος της Εθνικής Ανδρών.
Σώμα Αεροστάτων του Στρατού της Ένωσης

Το Σώμα Αεροστάτων του Στρατού της Ένωσης () ήταν κλάδος του Στρατού της Ένωσης κατά την διάρκεια του Αμερικανικού Εμφυλίου Πολέμου. Επικεφαλής του σώματος ήταν, μετά από προεδρική ανάθεση, ο Θαντέους Σ. Κ. Λόου. Ήταν οργανωμένο να εκτελεί πολιτικές επιχειρήσεις, και σε αυτό απασχολούνταν μερικοί από τους επιφανέστερους Αμερικανούς αεροναυτικούς, ενώ συνολικά κατασκευάστηκαν επτά ειδικού σκοπού αερόστατα αερίου για την πραγματοποίηση αποστολών εναέριας αναγνώρισης του Στρατού των Συνομόσπονδων Πολιτειών.

Ο Λόου ήταν ένας από τους βετεράνους αεροναυτικούς ο οποίος εργαζόταν για την πραγματοποίηση υπερατλαντικής πτήσης με αερόστατο. Οι προσπάθειές του διακόπηκαν κατά το ξέσπασμα του Εμφυλίου Πολέμου, ο οποίος ξεκίνησε μια εβδομάδα πριν από μία εκ των σημαντικότερων δοκιμαστικών πτήσεών του. Στη συνέχεια, προσέφερε την αεροπορική του ειδίκευση για την ανάπτυξη μηχανισμού αεροπορικού πολέμου χρησιμοποιώντας αερόστατα σε αποστολές αναγνώρισης. Ο Λόου συναντήθηκε με τον Πρόεδρο των Ηνωμένων Πολιτειών Αβραάμ Λίνκολν στις 11 Ιουνίου 1861, και πραγματοποίησε επίδειξη με το αερόστατο του "Enterprise" από το πάρκο Νάσιοναλ Μολ, κοντά στον Λευκό Οίκο. Από υψόμετρο 150 μέτρων (500 πόδια) έστειλε τηλεγράφημα στον Πρόεδρο περιγράφοντας την θέα της υπαίθρου της Ουάσινγκτον. Τελικά επελέγη έναντι άλλων υποψηφίων για την θέση του επικεφαλής αεροναυτικού του νεοσυσταθέντος Σώματος Αεροστάτων του Στρατού της Ένωσης.

Το Σώμα Αεροστάτων διαθέτοντας 5μελή ομάδα εξειδικευμένων αεροναυτικών επιχείρησε στο Γιορκτάουν, το Σέβεν Πάινς, το Αντίταμ, το Φρέντρικσμπεργκ αλλά και άλλες σημαντικές μάχες της ευρύτερης περιοχής του ποταμού Ποτόμακ και της Χερσονήσου της Βιρτζίνια. Το Σώμα Αεροστάτων επιχείρησε από τον Οκτώβριο του 1861 μέχρι το καλοκαίρι του 1863, όταν διαλύθηκε μετά από την παραίτηση του Λόου.
Λέσχη των Κορδελιέρων

Η Κοινωνία των Φίλων των Δικαιωμάτων του Ανθρώπου και του Πολίτη (), κυρίως γνωστή ως Λέσχη των Κορδελιέρων (), ήταν μια λαϊκιστική πολιτική λέσχη κατά τη διάρκεια της Γαλλικής Επανάστασης.
Ερρίκος του Σπάυερ

Ο Ερρίκος του Σπάυερ (περί το 970 - 989/992) μέλος του Οίκου των Σαλίων ήταν κόμης του Σπάυερ και του Βορμς, περιοχών της Φραγκονίας στον Ρήνο και πατέρας του αυτοκράτορα Κορράδου Β΄. Ο Ερρίκος ήταν μεγαλύτερος γιος του Όθων Α΄ της Καρινθίας, δούκα της Καρινθίας και μαργράβου της Βερόνας και της Γιούτνιτ/Ιουδήθ, ίσως εγγονής του Αρνούλφου των Λεοπολδιδών δούκα της Βαυαρίας. Μικρότεροι αδελφοί του ήταν ο Πάπας Γρηγόριος Ε΄ που εξελέγη πάπας (996) και ο Κορράδος Α΄ της Καρινθίας που διαδέχθηκε τον πατέρα του ως Δούκας της Καρινθίας (1004). 

Νυμφεύτηκε την Αδελαΐδα του Μετς, αδελφή των Γκέρχαρτ Γ΄ και Άνταλμπερτ Β΄ κομήτων της Λωρραίνης Με τον γάμο απέκτησε έναν γιο τον Κορράδο Β΄ που εξελέγη Αυτοκράτορας της Αγίας Ρωμαϊκής Αυτοκρατορίας και Βασιλιάς της Γερμανίας (1024) και μια κόρη την Ιουδήθ που πέθανε σε βρεφική ηλικία. Δεν είναι γνωστά πολλά πράγματα για την ζωή του Ερρίκου εκτός από το έγγραφο που έκανε δωρεά στο αβαείο του Λάμπρεχτ από το οποίο γνωρίζουμε το όνομα του (977). Ο Ερρίκος του Σπάυερ πέθανε πολύ πρόωρα σε ηλικία περίπου 20 ετών και 14 χρόνια πριν από τον πατέρα του, τάφηκε στον καθεδρικό του Βορμς μαζί με την επίσης πρόωρα χαμένη κόρη του. Η σύζυγος του επέζησε πολλά χρόνια και πέθανε υπέργηρη (1046), παντρεύτηκε σε δεύτερο γάμο έναν ευγενή από την Φρανκονία μέλος του Οίκου του Μπάμπενμπερκ
Αρντά Τουράν

Ο Αρντά Τουράν (τουρκικά: "Arda Turan", 30 Ιανουαρίου 1987) είναι Τούρκος επαγγελματίας ποδοσφαιριστής που αγωνίζεται ως μεσοεπιθετικός στην Εθνική Τουρκίας και στην  Ισταμπούλ Μπασακσεχιρ. Ο Τουράν είναι γνωστός για τις ικανότητές του στις τρίπλες, τον έλεγχο της μπάλας και το διάβασμα των φάσεων.

Ξεκίνησε την επαγγελματική του καριέρα στη Γαλατασαράι, στην οποία υπήρξε αρχηγός από τα 21 του. Κατόπιν έπαιξε από το 2011 έως το 2015 στην Ατλέτικο Μαδρίτης, με την οποία μεταξύ άλλων κατέκτησε ένα Europa League κι ένα Πρωτάθλημα Ισπανίας. Η μεταγραφή του εκεί, έναντι 12 εκατομμυρίων, τον κατέστησε τον ακριβότερο Τούρκο ποδοσφαιριστή όλων των εποχών. Το 2014, η βρετανική εφημερίδα "The Guardian", τον κατέταξε 38ο ανάμεσα στους "100 Καλύτερους Ποδοσφαιριστές του Κόσμου", ο οποίος ήταν ο μοναδικός Τούρκος σε αυτή τη λίστα. Την ίδια χρονιά μπήκε και στην Καλύτερη Ομάδα της UEFA. 

Έχοντας συμμετάσχει σχεδόν σε όλα τα μικρά τμήματα της Εθνικής Τουρκίας, έγινε διεθνής με την Ανδρών το 2006 και πλέον σήμερα είναι ανάμεσα στους Τούρκους διεθνείς με τις περισσότερες συμμετοχές στην Εθνική ομάδα. Έχει συμμετάσχει έως τώρα σε δύο Ευρωπαϊκά Πρωταθλήματα, με το πρώτο του, το 2008 να φτάνει στην τελευταία τετράδα. Μετά από αυτή τη διοργάνωση, το ισπανικό περιοδικό "Don Balón", τον κατέταξε 8ο ανάμεσα στους "100 Καλύτερους Νέους Ποδοσφαιριστές".
Λιουτπράνδος

Ο Λιουτπράνδος, βασιλιάς των Λομβαρδών (712 - 744) έμεινε γνωστός στην ιστορία για την "δωρεά του Σουτρί" (728), για την μακρόχρονη βασιλεία του που κράτησε 32 χρόνια και για τις πολλές πολεμικές συγκρούσεις οι περισσότερες από τις οποίες ήταν επιτυχείς για το βασίλειο του. Αναφέρεται σαν ο περισσότερο επιτυχής Λομβαρδός βασιλιάς της Ιταλίας ιδιαίτερα λόγω της δωρεάς του Σουτρί η οποία θεωρείται η πρώτη δωρεά στην ιστορία μονάρχη απέναντι στον πάπα.
Η παιδική του ηλικία ήταν περιπετειώδης, ο πατέρας του εξορίστηκε στους Βαυαρούς, ο μεγαλύτερος αδελφός του Σίγκιπερ τυφλώθηκε από τον βασιλιά των Λομβαρδών Αριπέρτο Β΄, η μητέρα του Θεοδωράδα και η αδελφή του Ορώνα ακρωτηριάστηκαν. Ο ίδιος ο Λιουτπράνδος ήταν ο μοναδικός που παρέμεινε αρτιμελής, αργότερα του επετράπη να δραπετεύσει στην Βαυαρία όπου πήγε να συναντήσει τον πατέρα του. Ο πατέρας του Λιουτπράνδου ήταν ο Ανσπράνδος που ήταν για σύντομο χρονικό διάστημα βασιλιάς (712), την προηγούμενη μέρα πριν τον θάνατο του κάλεσε τους Λομβαρδούς ευγενείς και τους ζήτησε να αποδεχτούν τον γιο του Λιουτπράνδο σαν τον νέο τους βασιλιά. Ο Ανσπράνδος και ο γιος του ήταν στενοί σύμμαχοι του δούκα της Βαυαρίας Θεοδό Α΄ με την βοήθεια του οποίου κατόρθωσαν να ανακτήσουν τον θρόνο τους στην Λομβαρδία.
Όθων Α΄ της Καρινθίας

Ο Όθων Α΄ της Καρινθίας ή Όθων του Βορμς (Γερμ.: "Otto I", 948 - 4 Νοεμβρίου 1004) μέλος του Οίκου των Σαλίων ήταν δούκας της Καρινθίας (978 - 985, 1002 - 1004). Ο Όθων Α΄ ήταν γιος του Κορράδου δούκα της Λωρραίνης και της Λιούτγκαρτ της Σαξονίας, κόρης του Όθων Α΄ της Αγίας Ρωμαϊκής Αυτοκρατορίας. Η μητέρα του πέθανε όταν ήταν τριών ετών και ο ίδιος ζούσε στην αυλή του παππού του μέχρι τον θάνατο του (973), τον διαδέχθηκε ο θείος του Όθων Β΄ της Αγίας Ρωμαϊκής Αυτοκρατορίας.

Ο Όθων αναφέρεται ως κόμης του Νάχεγκαου για πρώτη φορά σε ένα έγγραφο (956), διατηρούσε επιπλέον διάφορες άλλες κομητείες στην χώρα όπως την Σπάιερ και την Βορμς. Όταν εξεγέρθηκε ο Ερρίκος Γ΄ της Βαυαρίας ο "νεότερος" δούκας της Καρινθίας και μάργραβος της Βερόνας, ο Όθων Β΄ τον νίκησε στον Πόλεμο των Τριών Ερρίκων και έδωσε την Καρινθία και τη Βερόνα στον ανιψιό του Όθωνα (978). Το 983 απεβίωσε ο Όθων Β΄ και η χήρα του Θεοφανώ Σκλήραινα, ανιψιά τού Νικηφόρου Β΄ Φωκά και του Ιωάννη Α΄ Τσιμισκή θέλοντας να κερδίσει την υποστήριξη των Λιουντολφιδών για τη διαδοχή του γιου της Όθων Γ΄ της Αγίας Ρωμαϊκής Αυτοκρατορίας έδωσε πίσω στον Ερρίκο Γ΄ την Καρινθία και τη Βερόνα (985). Σε αντιστάθμισμα ο Όθων έλαβε περιοχές στο Λάουτερν και το Βίσενμπουργκ και τον τίτλο του "δούκα" (ψιλώ ονόματι) του Βορμς. Το 989 απεβίωσε ο Ερρίκος Γ΄ και τον διαδέχθηκε ο Ερρίκος Β΄ ο Εριστικός εξάδελφος του Όθωνα Β΄. Με τον θάνατο του Ερρίκου του Εριστικού (995) τον διαδέχθηκε στην Βαυαρία, την Καρινθία και την Βερόνα ο γιος του Ερρίκος Β΄ της Αγίας Ρωμαϊκής Αυτοκρατορίας. Ο Όθων Γ΄ απεβίωσε το 1002 και οι δυο υποψήφιοι για βασιλείς της Γερμανίας ήταν ο Όθων και ο Ερρίκος Δ΄, ο πρώτος αποσύρθηκε με αμοιβή την Καρινθία και τη Βερόνα και εκλέχθηκε ο δεύτερος ως Ερρίκος Β΄ της Γερμανίας. Ο Όθων του Βορμς πιέστηκε ωστόσο να παραχωρήσει πολλές εκτάσεις στον Ρήνο στον αντίπαλο του επίσκοπο Μπέρχαρντ του Βορμς. Απεβίωσε δύο έτη μετά (1004) και τον διαδέχθηκε ο μικρότερος γιος του Κορράδος Α΄.
Αρμίν Χαλίτοβιτς

Ο Αρμίν Χαλίτοβιτς (γεννήθηκε το 1970, βοσνιακά: Armin Halitović) είναι πολιτικός από τη Βοσνία και Ερζεγοβίνη. Είναι ο σημερινός δήμαρχος της Μποσάνσκα Κρούπα. 

Γεννήθηκε στην Μποσάνσκα Κρούπα, έλαβε πτυχείο από την Οικονομική Σχολή του Πανεπιστημίου του Σαράγιεβο από το οποίο αποφοίτησε το 1999, αφού ανέστειλε την εκπαίδευσή του για να πολεμήσει στον Πόλεμο της Βοσνίας για την Πατριωτική Ομάδα, την οποία διαδέχτηκε η Εδαφική Άμυνα της Δημοκρατίας της Βοσνίας και Ερζεγοβίνης και, στη συνέχεια, ο Στρατός της Δημοκρατίας της Βοσνίας-Ερζεγοβίνης.

Στην Μποσάνσκα Κρούπα διαδέχτηκε τον Χάμντιγια Γκρόσιτς στο δημαρχιακό αξίωμα. Ο Χαλίτοβιτς κατέβηκε ως ανεξάρτητος, αλλά είχε την υποστήριξη του Σοσιαλδημοκρατικού Κόμματος της Βοσνίας και Ερζεγοβίνης. Ο Χαλίτοβιτς εξελέγη με 53.03% των ψήφων κατά τη διάρκεια των τοπικών εκλογών του 2008 στη Βοσνία και Ερζεγοβίνη σε σύγκριση με το 39.51% για τον Χάμντιγια Γκρόσιτς του Κόμματος της Δημοκρατικής Δράσης.
Μεσκλάν

Το μεσκλάν που στην διάλεκτο της Νίκαιας της Γαλλίας σημαίνει μίξη αποτελείται τουλάχιστον από πέντε διαφορετικές ποικιλίες ποτιστικών φυτών που καταναλώνονται σε σαλάτα (μαρούλι, σικορέ, ρόκα, ραντίκιο, βαλεριάνα κτλ. Μπορεί να προστεθεί μαρούλι λόλα, γλυστρίδα, σπανάκι ή ταραξάκο
Μπορεί να συνοδεύεται με φιν-ζερμπ και με ψιλοκομμένο σκόρδο.

Το μεσκλάν ή μεσκλέν εφευρέθηκε από τους καλόγερους του μοναστηριού του Cimiez στην Νίκαια της Γαλλίας.
Κορραδίνος

Ο Κορράδος Ε΄ ο λεγόμενος "Κορραδίνος" (γερμ.: "Κonradin", 25 Μαρτίου 1252 - 29 Οκτωβρίου 1268) από τον Οίκο των Χοενστάουφεν ήταν ως Β΄ Βασιλιάς της Σικελίας (1254 - 1258), ως Γ΄ Βασιλιάς της Ιερουσαλήμ (1254 - 1268), ως Δ΄ Δούκας της Σουηβίας (1254 - 1268) και ως Ε΄ διεκδικητής βασιλιάς της Γερμανίας.
Πεγιεβεστέ Χανιμεφέντι

Η Πεγιεβεστέ Χανιμεφέντι (Οθ. Τούρκικα:پیوسته خانم) (Τούρκικα: "Peyveste Hanımefendi", 10 Μαΐου 1873 - 1943) ήταν η δέκατη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu İkinci İkbal Peyveste Hanım Efendi Hazretleri
Τάνκμαρ

Ο Τάνκμαρ ή Τάμμο, γερμ. Thankmar/Tammo (π. 908 - 28 Ιουλίου 938) από τον Οίκο των Οθωνιδών
Παντρεμένοι... με Παιδιά

Το Παντρεμένοι... με Παιδιά (αγγλικά: Married... with Children) είναι αμερικανική κωμική τηλεοπτική σειρά που προβλήθηκε από το 1987 ως το 1997 στο κανάλι Fox.

Η σειρά αναφέρεται στη ζωή του Αλ Μπάντι, της συζύγου του Πέγκι, των παιδιών τους Κέλι και Μπαντ και των γειτόνων τους Στίβεν και Μάρσι, η οποία στην πορεία παντρεύεται τον Τζέφερσον.

Γνώρισε μεγάλη επιτυχία και προβλήθηκε σε πολλές χώρες του κόσμου, μεταξύ των οποίων και στην Ελλάδα.
Φατμά Πεσέντ Χανιμεφέντι

Η Φατμά Πεσέντ Χανιμεφέντι (Οθ. Τούρκικα:فاطمة بيسند سيدة) (Τούρκικα: "Fatma Pesend Hanımefendi", 13 Φεβρουαρίου 1876 - 5 Νοεμβρίου 1924) ήταν η ενδέκατη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Üçüncü İkbal Fatma Pesend Hanım Efendi Hazretleri
Τσέρρικ

Το Τσέρρικ () είναι δήμος στον Νομό Ελμπασάν στην κεντρική Αλβανία. Σχηματίστηκε το 2015 με τη μεταρρύθμιση της τοπικής αυτοδιοίκησης από τη συγχώνευση των πρώην δήμων Τσέρρικ, Γκοστιμέ, Κλος, Μόλλας και Σαλές, και έγιναν δημοτικές ενότητες. Η έδρα του δήμου είναι η πόλη Τσέρρικ. Ο συνολικός πληθυσμός είναι 27.445 κάτοικοι (απογραφή του 2011), σε μια συνολική έκταση 189.65 τ.χλμ. Η ποδοσφαιρική ομάδα είναι η ΚΣ Τουρμπίνα Τσέρρικ. Το 1997, πραγματοποιήθηκε η Σφαγή του Τσέρρικ.
Κορράδος Β΄ της Ιταλίας

Ο Κορράδος Β΄ της Ιταλίας, (Γερμανικά: "Conrad II" 12 Φεβρουαρίου 1074 - 27 Ιουλίου 1101) μέλος του Οίκου των Σαλίων ήταν Δούκας της Κάτω Λωρραίνης (1076 - 1087), Βασιλιάς της Γερμανίας (1087 - 1098) και Βασιλιάς της Ιταλίας (1093 - 1098). Ο Κορράδος Β΄ ήταν δεύτερος γιος του γιος του αυτοκράτορα Ερρίκου Δ΄ και της Μπέρτας της Σαβοΐας κόρης του Όθων Α΄ της Σαβοΐας, ήταν ο πρώτος που έφτασε στην ενηλικίωση αφού ο μεγαλύτερος Ερρίκος γεννήθηκε και πέθανε τον Αύγουστο του 1071. Η βασιλεία του στην Λωρραίνη και την Γερμανία ήταν μόνιμη αλλά πέρασε την περισσότερη ζωή του στην Ιταλία από όπου πήρε τον τίτλο του.
Φρούριο του Ούζιτσε

Το Φρούριο του Ούζιτσε (σερβικά κυριλλικά: , σερβικά λατινικά: ), επίσης γνωστό ως "Στάρι Γκραντ" (), είναι φρούριο ευρισκόμενο στο Ούζιτσε της Σερβίας. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας.
Ολλανδικό πρωτάθλημα ποδοσφαίρου ανδρών 1996-97

Το Ολλανδικό πρωτάθλημα ποδοσφαίρου ανδρών 1996-97 ή αλλιώς η Ερεντιβίζιε 1996-97 ήταν το 41ο πρωτάθλημα Ερεντιβίζιε. Ξεκίνησε στις 20 Αυγούστου 1996 και ολοκληρώθηκε την 1η Ιουνίου 1997.

Πρωταθλήτρια αναδείχθηκε η Αϊντχόφεν για 14η φορά στην ιστορία της, ενώ υποβιβάστηκε στην Εέρστε Ντιβίζιε η Άλκμααρ. Την είσοδο στο Τσάμπιονς Λιγκ 1997-98 κέρδισαν οι Αϊντχόφεν και Φέγενορντ, στο Κύπελλο ΟΥΕΦΑ 1997-1998 οι Τβέντε, Άγιαξ και Φίτεσε, στο Κύπελλο Κυπελλούχων 1997-98 η Ρόντα, ενώ στο Κύπελλο Ιντερτότο 1997 οι Χέρενφεν και Χρόνινγκεν.
Οικία Τσίντσαρ

Η Οικία Τσίντσαρ (σερβικά κυριλλικά: , σερβικά λατινικά: ) ευρίσκεται στη Γκρότσκα της Σερβίας, εντός του Δήμου της Γκρότσκα και των εδαφών της Πόλεως του Βελιγραδίου. Ανεγερθείσα κατά την διάρκεια του πρώτου μισού του 19ου αιώνα, είναι καταγεγραμμένη εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας, καθώς και του καταλόγου των πολιτισμικών αγαθών της Πόλεως του Βελιγραδίου.
Γιορντάνκα Ντόνκοβα

Η Γιορντάνκα Ντόνκοβα (Йорданка Донкова, γενν. 28 Σεπτεμβρίου 1961) είναι Βουλγάρα πρώην αθλήτρια του στίβου, και συγκεκριμένα εμποδίστρια, που κέρδισε ένα χρυσό και ένα χάλκινο μετάλλιο σε Ολυμπιακούς Αγώνες, καθώς και 9 μετάλλια σε ευρωπαϊκά πρωταθλήματα κλειστού και ανοικτού στίβου. Επιπλέον, κατέρριψε 4 φορές το παγκόσμιο ρεκόρ στο κυρίως αγώνισμά της, τα 100 μέτρα με εμπόδια, τις τρεις μέσα σε ένα μόνο έτος (1986), ενώ το τέταρτο ρεκόρ της παρέμεινε ακατάρριπτο μέχρι το 2016.
2-μεθυλο-1-βουτένιο

Το 2-μεθυλο-1-βουτένιο (αγγλικά: "2-methyl-1-butene") είναι οργανική χημική ένωση, που περιέχει άνθρακα και υδρογόνο, με μοριακό τύπο C5H10 και ημισυντακτικό τύπο CH3CH2C(CH3)=CH2. Ανήκει στην ομόλογη σειρά των αλκενίων. Το χημικά καθαρό 2-μεθυλο-1-βουτένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο και πτητικό υγρό. Το 2-μεθυλο-1-βουτένιο είναι α-αλκένιο. Συνήθως, παράγεται ως παραπροϊόν καταλυτικής ή θερμικής πυρόλυσης αργού πετρελαίου, συχνότερα κατά τη διάρκεια της παραγωγής αιθενίου και προπενίου, αλλά επίσης και μέσω θερμικής πυρόλυσης διαφόρων κλασμάτων υδρογονανθράκων, προερχόμενα από διεργασίες ανακύκλωσης πολυμερών. Σπάνια απομονώνεται ως μια ξεχωριστή ένωση. Είναι επιθυμητό συστατικό της βενζίνης. εφόσον έχει αριθμό οκτανίου 98,3.
Μαλαγασική γλώσσα

Η Μαλαγασική γλώσσα ανήκει στην Αυστρονησιακή ομάδα γλωσσών και είναι η εθνική γλώσσα της Μαδαγασκάρης. Είναι το δυτικότερο μέλος της υποομάδας Μαλάι- Πολυνησιακά που ανήκει στην αυστρονησιακή ομάδα. Η διαφορετικότητα της γλώσσας από τις γειτονικές αφρικάνικες γλώσσες επισημάνθηκε το 1708 από τον ολλανδό λόγιο Άντριαν Ρέλαντ. Σχετίζεται πολύ με τις Μαλάι- Πολυνησιακές γλώσσες της Ινδονησίας, της Μαλαισίας και των Φιλιππίνων, και πιο στενά με τις ανατολικές γλώσσες Μπαρίτο που μιλιούνται στον νησί Βόρνεο, με εξαίρεση τις πολυνησιακές μορφοφωνητικές διαφορές που έχει. Σύμφωνα με τον Ρότζερ Μπλεντς η πρώιμη μορφή της γλώσσας που μιλιότανε στη Μαδαγασκάρη μπορεί να μην είχε αυστρονησιακά γλωσσικά υποστρώματα.
Αλ Λιθ

Το Αλ Λιθ () είναι πόλη στην περιοχή Τιχάμα στην ακτή της Ερυθράς Θάλασσας, νοτιοδυτικά της ιερής πόλης της Μέκκας στη Σαουδική Αραβία. Είναι η πέμπτη μεγαλύτερη πόλη σε πληθυσμό στην Επαρχία Μακά και ένα από τα μεγάλα λιμάνια του Βασιλείου της Σαουδικής Αραβίας στην Ερυθρά Θάλασσα. Το Μικάτ Γιαλαμλάμ βρίσκεται βόρεια του Αλ Λιθ. Ο εκτιμώμενος πληθυσμός του Αλ Λιθ είναι πάνω από 72.000 άτομα.
Τωτίλας

Ο Τωτίλας ("Totila", 516 - 1 Ιουλίου 552), το πραγματικό όνομα του οποίου ήταν Μπαντουίλα ("Baduila"), ήταν ο προτελευταίος βασιλιάς των Οστρογότθων, βασιλεύοντας από το 541 έως το 552. Ήταν εξαιρετικός πολιτικός και στρατιωτικός αρχηγός ο οποίος ανέκτησε κατά την διάρκεια των Γοτθικών πολέμων από το 543 όλες τις περιοχές που είχαν κατακτηθεί από την Βυζαντινή Αυτοκρατορία (540). Συγγενής του βασιλιά των Βησιγότθων Θεύδη εξελέγη βασιλιάς των Οστρογότθων όταν ο προηγούμενος βασιλιάς Ουίτιγις μεταφέρθηκε αιχμάλωτος στην Κωνσταντινούπολη, κέρδισε αμέσως την υποστήριξη των αγροτών και των κατώτερων τάξεων. Μετά την επιτυχή υπεράσπιση της Βερόνας ο Τωτίλας κατάφερε να νικήσει έναν σημαντικά μεγαλύτερο στρατό στην Μάχη της Φαβεντίας (542), στην συνέχεια νίκησε τους Ρωμαίους έξω από την Φλωρεντία και κυρίευσε την Νάπολη. Από το 543 κατάφερε να ανακτήσει τις περισσότερες από τις χαμένες περιοχές, ο Τωτίλας έστειλε γράμμα στην γραμματεία του παπισμού στο οποίο υπενθύμισε την πίστη των Ρωμαίων στον προκάτοχο του Θεοδώριχο τον Μέγα. Ο Βυζαντινός αυτοκράτορας Ιουστινιανός Α´ έστειλε τον στρατηγό του Βελισσάριο να ανακαταλάβει την Ιταλία (546) και κατέλαβε την Ρώμη μετά από μακρόχρονη πολιορκία, όταν ο Τωτίλας πήγε να πολεμήσει τους Βυζαντινούς στην Λευκανία ο Βελισάριος ανακατέλαβε την Ρώμη.

Όταν ο Βελισάριος επέστρεψε στην Κωνσταντινούπολη (549) ο Τωτίλας ανακατέλαβε την Ρώμη, στα τέλη του 550 είχε καταφέρει να ανακαταλάβει σχεδόν ολόκληρη την Ιταλία και την Σικελία εκτός από την Ραβέννα και τέσσερις παραθαλάσσιες πόλεις. Την επόμενη χρονιά ο Ιουστινιανός έστειλε τον στρατηγό του Ναρσή με 35.000 Λομβαρδούς, Γέπιδες και Ερούλους μέσω της Αδριατικής προκειμένου να φτάσουν στην Ραβέννα από τα βόρεια. Στην Μάχη των Βουσταγαλλώρων το καλοκαίρι του 552 στα Απένινα κοντά στην σημερινή πόλη Φαμπριάνο ο Γοτθικός στρατός συνετρίβη και ο Τωτίλας τραυματίστηκε θανάσιμα. Ο Τεΐας διαδέχθηκε τον Τωτίλα και σκοτώθηκε στην Μάχη του όρους Λακτάριους, οι εστίες αντίστασης από τους Φράγκους και τους Αλαμανούς συνεχίστηκαν μέχρι το 562 την χρονιά που οι Βυζαντινοί κατέλαβαν ολόκληρη την Ιταλική χερσόνησο. Η χώρα είχε λεηλατηθεί ολοσχερώς από τους ασταμάτητους πολέμους με αποτέλεσμα μόλις τρία χρόνια μετά τον θάνατο του ανακατακτήθηκε από τους Λομβαρδούς οι οποίοι ενσωμάτωσαν τον πληθυσμό των Οστρογότθων στο βασίλειο τους.
Survivor Ελλάδας

Το Survivor Ελλάδας (αγγλικά: "Survivor Greece") είναι η ελληνική εκδοχή του ριάλιτι επιβίωσης και είναι βασισμένο στην πρωτότυπη εκδοχή Expedition Robinson (αποστολή Robinson) που προβάλλεται στη Σουηδία. Προβλήθηκε για πρώτη φορά το 2003 και μέχρι σήμερα έχει προβάλει 8 κύκλους.

Οι κύκλοι 1, 2 & 3 προβλήθηκαν από τον τηλεοπτικό σταθμό MEGA, ενώ στις αρχές του 2017 τα δικαιώματα του reality αγόρασε το ΣΚΑΪ, ο οποίος μετέδωσε τον τέταρτο κύκλο, και λόγω υψηλής αποδοχής και τηλεθέασης από το κοινό, το παιχνίδι συνεχίστηκε με τον πέμπτο κύκλο το 2018, τον έκτο κύκλο το 2019 και τον έβδομο το 2021. Στην Κύπρο, το Survivor προβάλλει ο τηλεοπτικός σταθμός ΣΙΓΜΑ, ταυτόχρονα με τον ΣΚΑΪ στην Ελλάδα.

Την παρουσίαση των πρώτων δύο κύκλων ανέλαβε ο Γρηγόρης Αρναούτογλου, του τρίτου κύκλου ο Κωνσταντίνος Μαρκουλάκης, του 4ου έως τον 6ο ο Σάκης Τανιμανίδης, ενώ παρουσιαστής του 7ου κύκλου είναι ο Γιώργος Λιανός. Στο Survivor 7 και για μια βδομάδα ο Γιώργος Λιανός αντικαταστάθηκε από τον Ατζούν Ιλίτζαλι. Οι δυο πρώτοι κύκλοι γυρίστηκαν στην Μαλαισία, ο 3ος στον Παναμά, ενώ ο 4ος, ο 5ος, ο 6ος και ο 7ος κύκλος στη Δομινικανή Δημοκρατία.

Το έπαθλο του νικητή στους δύο πρώτους κύκλους ήταν 200.000 ευρώ, στον τρίτο 250.000, ενώ από τον τέταρτο και μετά 100.000 ευρώ.
Μπεχιτζέ Χανιμεφέντι

Η Μπεχιτζέ Χανιμεφέντι (Οθ. Τούρκικα:بهيجة معام) (Τούρκικα: "Behice Hanımefendi", 10 Οκτωβρίου 1882 - 25 Οκτωβρίου 1969) ήταν η δωδέκατη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Dördüncü İkbal Behice Hanım Efendi Hazretleri
Bachelor of Arts

Bachelor of Arts (εν συντομία: "B.A." ή "Α.Β.", από το λατινικό "baccalaureus artium" ή "artium" "baccalaureus") είναι πτυχίο που απονέμεται για προπτυχιακό μάθημα ή πρόγραμμα είτε στις τέχνες, στις επιστήμες ή και στα δύο. Τα προγράμματα σπουδών Bachelor of Arts γενικά διαρκούν τρία έως τέσσερα χρόνια, ανάλογα με τη χώρα, ίδρυμα, και συγκεκριμένες ειδικότητες, majors, ή minors. Η λέξη "baccalaureus" (από το λατινικό "bacca", ένα μούρο, και "laureus", "η δάφνη") δεν πρέπει να συγχέεται με το "baccalaureatus" (το οποίο μεταφράζεται ως "χρυσό σκήπτρο", χρησιμοποιώντας τα λατινικά "bacum" και "aureatus"), που αναφέρεται σε πρόγραμμα μεταπτυχιακών σπουδών με διάρκεια ένα ή δυο χρόνια "Bachelor of Arts with Honors" degree ("Baccalaureatus σε Artibus Cum Honore") σε ορισμένες χώρες.

Τα διπλώματα γενικά αναγράφουν το όνομα του ιδρύματος, έχουν υπογραφές αξιωματούχων του ιδρύματος (γενικά τον πρόεδρο ή τον πρύτανη του πανεπιστημίου, καθώς και το γραμματέα ή τον πρόεδρο του επιμέρους τμήματος ή του κολλεγίου), το είδος του πτυχίου, την απονέμουσα αρχή, και την τοποθεσία στην οποία δόθηκε το πτυχίο. Τα διπλώματα γενικά εκτυπώνονται σε υψηλής ποιότητας χαρτί ή περγαμηνή. Το κάθε ίδρυμα καθορίζει  την προτιμώμενη συντομογραφία για τα διπλώματα που απονέμει.

Το Bachelor of Arts συνήθως απονέμεται σε τέσσερα χρόνια στο Αφγανιστάν, στοΛίβανο, στην Αρμενία, στον Καναδά, στην Ελλάδα, στο Μπαγκλαντές, στο Αζερμπαϊτζάν, στηνΑίγυπτο, στο Ιράν, στην Ιαπωνία, στη Νιγηρία, στη Σερβία, στην Ισπανία, στο Πακιστάν, στις Φιλιππίνες, στην Ταϊλάνδη, στη Ρωσία, στηνΙρλανδία, στη Νότια Κορέα, στο Ιράκ, στο Κουβέιτ, στην Τουρκία, στο Χονγκ Κονγκ, στις Ηνωμένες Πολιτείες, και στις περισσότερες χώρες της Αμερικής.  Σε άλλες χώρες γενικά διαρκεί τρία χρόνια: σχεδόν σε όλη την Ευρωπαϊκή Ένωση και την Αλβανία, Αυστραλία, Βοσνία και Ερζεγοβίνη, την Ινδία, το Ισραήλ, τη Νέα Ζηλανδία, την Ισλανδία, την Νορβηγία, τη Σιγκαπούρη, την Καραϊβική, τη Νότια Αφρική και την Ελβετία. Στο Πακιστάν, το Bachelor of Arts μπορεί επίσης να επιτευχθεί εντός δύο ετών ως "εξωτερικό πτυχίο."
Ολλανδικό πρωτάθλημα ποδοσφαίρου ανδρών 1995-96

Το Ολλανδικό πρωτάθλημα ποδοσφαίρου ανδρών 1995-96 ή αλλιώς η Ερεντιβίζιε 1995-96 ήταν το 40ο πρωτάθλημα Ερεντιβίζιε. Ξεκίνησε στις 13 Ιανουαρίου 1995 με τον αγώνα Φέγενορντ-Μπρέντα, συνεχίστηκε έπειτα από τις 18 Αυγούστου και ολοκληρώθηκε στις 5 Μαΐου 1996. Επιπρόσθετα, από αυτή τη σεζόν τέθηκε σε ισχύ το σύστημα βαθμολογίας 3-1-0 (3 βαθμοί για νίκη, 1 βαθμός για ισοπαλία και 0 βαθμοί για ήττα).

Νικητής αναδείχθηκε ο Άγιαξ για 26η φορά στην ιστορία του, ενώ υποβιβάστηκε στην Εέρστε Ντιβίζιε η Γκο Αχέντ Ιγκλς. Την είσοδο στο Τσάμπιονς Λιγκ 1996-97 κέρδισε ο Άγιαξ, στο Κύπελλο ΟΥΕΦΑ 1996-1997 οι Φέγενορντ και Ρόντα, στο Κύπελλο Κυπελλούχων 1996-97 η Αϊντχόφεν, ενώ στο Κύπελλο Ιντερτότο 1996 οι Χέρενφεν και Χρόνινγκεν.
Τζον ΛαΜάουντεν

Ο Τζον ΛαΜάουντεν (, 1830, Κομητεία Γουέιν, Νέα Υόρκη – 14 Φεβρουαρίου 1870, Σάουθ Μπεντ, Ιντιάνα) ήταν πρωτοπόρος αεροναυτικός. Είχε ιδιωτικό συμβόλαιο ως εναέριος παρατηρητής για λογαριασμό του Στρατηγού Μπάτλερ στο Οχυρό Μονρόε κατά την διάρκεια του Αμερικανικού Εμφυλίου Πολέμου και του πιστώνεται η πραγματοποίηση της πρώτης αναφοράς χρήσιμων πληροφοριών για κινήσεις του εχθρού από εναέριο σταθμό. Έπειτα εργάστηκε για μικρό χρονικό διάστημα στο Σώμα Αεροστάτων του Στρατού της Ένωσης.
Λεονάρντο Μπονούτσι

Ο Λεονάρντο Μπονούτσι ("Leonardo Bonucci", 1 Μαΐου 1987) είναι Ιταλός ποδοσφαιριστής που αγωνίζεται στη Γιουβέντους και στην Εθνική Ιταλίας στη θέση του αμυντικού.